HERÄTYKSEN LÄPIMURTO Jumalan armo 2/2
Evankelista Hermes Falcao Jr.
Viemässä evankeliumia kansoille
Todista Jumalan ihmeitä.
Koe Jumalan ihmeitä.
www.revivalexplosion.com facebook: revivalexplosion
Radio- ja TV-työ
Brasilia, Suomi, Ranska, Norja, Englanti ja USA
Tervetuloa ohjelman pariin! Olen Hermes Falcao Jr.
Tänään jatkamme opetusta Jumalan armosta.
Kuten sanoin edellisessä jaksossa, -
armosta keskustellaan Kristus-ruumiissa nykyään paljon.
Monet eivät tiedä, mitä Jumalan armo todella merkitsee -
ja mitkä ovat Jumalan armon rajat.
Jumalan armo on ihmeellinen ja voimallinen.
Raamatussa sanotaan:
"Sillä armosta te olette pelastetut uskon kautta," -
"ette itsenne kautta ― se on Jumalan lahja"
Kuten aiemmin mainitsin, -
armo on Jumalan mielisuosiota tai vaikutusta, -
joka saa meidät tulemaan Hänen luokseen.
Tarvitsemme armoa, jopa jotta voimme rakastaa Jumalaa.
Kaiken, mitä kristittyinä teemme, teemme Hänen armonsa kautta -
tai Hänen mielisuosionsa kautta.
Se antaa voiman tehdä asioita, joita Hän haluaa meidän tekevän.
Kuten mainitsin aiemmin, kristityn elämää voi elää vain...
Tarkoitan nyt todellista kristityn elämää.
Sitä voi elää vain Jumalan armosta ja voimasta.
Sitä ei voi elää muulla tavalla omassa voimassa -
ja omalla hyvyydellä.
Emme voi olla hyviä itsessämme. Siksi tarvitsemme Jeesusta.
Tahdon nyt selvittää muutamia harhakäsityksiä.
Monet ovat puhuneet ja opettaneet armosta.
On tärkeää, ettei tule lakihenkiseksi.
Emme pelastu tekojemme tai hyvyytemme tähden.
Pelastumme armosta uskon kautta. Ei ole muuta tapaa.
Se tulee Jumalan ansaitsemattomasta armosta.
Kun maistamme ihmeellistä armoa, elämässämme syntyy hedelmä.
Ei voi sanoa: "Maistoin Jumalan armoa. Koin Hänen ihanan armonsa" -
jos elää kuin paholainen.
Jos elämä on täynnä syntiä, jos elää synnissä -
ja viettää täysin turmeltunutta elämää erossa Jumalasta, -
ei voi väittää elävänsä Jumalan armon alla.
Havainnollistan asiaa lukemalla muutamia raamatunpaikkoja.
Avataan Raamatusta 2. Piet. 1:3.
Käymme läpi raamatunkohtia -
ja tutkimme, mitä Sanassa sanotaan Jumalan mielisuosiosta ja armosta.
"Koska hänen jumalallinen voimansa on lahjoittanut meille kaiken," -
"mikä elämään ja jumalisuuteen tarvitaan," -
"hänen tuntemisensa kautta, joka on kutsunut meidät" -
"kirkkaudellaan ja täydellisyydellään"
Jumalan voimassa on kaikki, mitä elämään ja jumalisuuteen tarvitaan.
Miksi siis elämme jumalisesti ja kunniakkaasti?
Koska Hän on antanut jumalallisen voimansa, jotta voimme tehdä sen.
Omavanhurskauden tunne, -
ajatus omasta mahtavuudesta, kehuskelu paljosta rukouksesta -
paljoista teosta, paljosta rakkaudesta tai mikä tahansa itsekehu...
Täytyy ymmärtää tämä: kaikki tulee armosta, ettei kukaan kerskaisi.
Emme voi kerskailla omilla ponnisteluilla tai teoilla, -
koska Hän antoi kaiken, mikä elämään ja jumalisuuteen tarvitaan.
Yhtä lailla jotkut sanovat:
"En voi olla kristitty. Yritän kovin, mutta rakastan maailmaa."
"Yritän tehdä oikein, mutten pysty."
Ensinnäkin silloin kaikki on alun alkaen pielessä, -
koska jos yrittää elää kristityn elämää omassa voimassa, epäonnistuu.
Se onnistuu vain Jumalan voimasta, ei tahdonvoimasta.
Jos luottaa Häneen ja tulee Hänen luokseen sellaisena kuin on, -
saa kohdata muuttavan voiman.
Se auttaa elämään elämää, jonka Hän on tarkoittanut.
Jotkut sanovat: "Tulen Jeesuksen luo sitten, kun lopetan tupakanpolton."
Ei, Hänen luo täytyy tulla sellaisenaan. Sen jälkeen Hän antaa muutoksen.
Ei tarvitse muuttua, jotta voi tulla Jeesuksen luo. Hän tekee muutoksen.
Jeesuksen luo voi tulla sellaisenaan.
Hän tarjoaa armoaan jokaiselle.
Se on Jumalan lahja, ettei kukaan kerskaisi.
Kun tulee Hänen luokseen sellaisenaan, -
Hän tuo muutoksen, koska Pyhä Henki antaa voiman elää oikein.
Sitä on Jumalan armo.
Tahdon nyt oikaista harhakäsityksiä.
Viimeksi puhuimme universalismista.
Jotkut uskovat, että kaikki pelastuvat ja ettei kukaan joudu helvettiin.
Se on suuri valhe.
Olen puhunut siitä aiemmin.
Joh. 3:16: "Sillä niin on Jumala maailmaa rakastanut," -
"että hän antoi ainokaisen Poikansa, ettei yksikään, joka häneen uskoo," -
"hukkuisi, vaan hänellä olisi iankaikkinen elämä."
Jeesus sanoi myös: "Menkää kaikkeen maailmaan" -
"ja saarnatkaa evankeliumia kaikille luoduille."
"Joka uskoo, se pelastuu; mutta joka ei usko, se tuomitaan kadotukseen."
Taivas ja helvetti käyvät selvästi ilmi Raamatusta.
Yksin usko Jeesukseen Herrana ja Vapahtajana vie Taivaaseen.
Olen huomannut, että eräs harhakäsitys on yleinen nykyään.
Jotkut ihmiset väittävät:
"Jeesuksen sanoja ei tarvitse noudattaa," -
"koska Jeesus julisti lakia."
"Koska Hän julisti lakia," -
"meidän ei tarvitse välittää Hänen sanojensa noudattamisesta."
Se on naurettava väite.
Joh. 1:17:ssä sanotaan eräs yksinkertainen asia.
Raamattu on hyvin selvä.
"Sillä laki on annettu Mooseksen kautta;" -
"armo ja totuus on tullut Jeesuksen Kristuksen kautta."
Pelkästään tämä jae kertoo kaiken!
"Sillä laki on annettu Mooseksen kautta."
Armo, Jumalan ansaitsematon suosio, mielisuosio, -
Jumalan vaikutus ihmisiin, armo ja totuus tulivat Jeesuksen kautta.
Jos muistat Jeesuksen sanoja, Hän sanoi (engl.):
"Menneinä aikoina olette kuulleet: 'Älä tapa.'"
"Mutta minä sanon teille:"
"jos vihaat veljeäsi, olet sydämessäsi tehnyt murhan."
Hän sanoi myös:
"Menneinä aikoina olette kuulleet sanottavan: 'Älä tee huorin.'
"Mutta minä sanon teille: 'Joka katsoo naista himoiten,'" -
"'on sydämessään tehnyt huorin hänen kanssaan.'"
Nämä kohdat osoittavat, että Jeesus oli asettamassa uutta liittoa.
Hän julisti uuden liiton alaisuudessa.
Muistat varmasti kertomuksen avionrikkojanaisesta.
Ihmiset aikoivat kivittää hänet Mooseksen lain nojalla.
Jeesus pysähtyi ja sanoi vapaasti käännettynä:
"Ei kivitetä tätä naista."
Fariseukset syyttivät: "Et noudata Mooseksen lakia."
Jos Jeesus olisi sanonut: "Kivittäkää hänet," -
he olisivat sanoneet: "Sinähän julistat rakkautta."
He yrittivät saada Jeesuksen ansaan.
Jeesus sanoi: "Se, joka on synnitön, heittäköön ensimmäisen kiven."
Kaikki kävelivät pois. Jeesus julisti jo armoa.
Meidän siis täytyy noudattaa Jeesuksen sanoja.
Myös Matt. 11:13 liittyy suoraan tähän.
Luetaan se.
"Sillä kaikki profeetat ja laki ovat ennustaneet Johannekseen asti"
Sillä viitataan Johannes Kastajaan.
Jeesus tuli tuomaan armon ja totuuden.
Olipa saarnaaja miten kuuluisa tai tärkeä tahansa, -
on suuri virhe, jos hän sanoo, ettei pidä välittää Jeesuksen sanoista.
Se on Raamatun vastaista.
Jos minä tai joku toinen julistaja tai Herran palvelija -
julistaa jotakin, mikä ei ole Jumalan sanan mukaista, -
pysy siinä, mitä Sanassa sanotaan.
Joku sanoo: "Älä välitä Jeesuksen sanoista. Olemme armon alla!"
"Sillä kaikki profeetat ja laki ovat ennustaneet Johannekseen asti"
"Sillä laki on annettu Mooseksen kautta;" -
"armo ja totuus on tullut Jeesuksen Kristuksen kautta."
Mihin siis uskomme? Minä valitsen Jumalan Sanan.
Monet sanovat: "Älä usko Jeesuksen sanoja," -
"koska olemme armon alla. Hän ei julista armoa." Ei!
Aion selventää vielä muutamia harhakäsityksiä.
Toivon, että tutkit Raamattua itsekin, -
jotta saat tietää, mitä Sanassa sanotaan.
Pidä Jumalan Sana sydämessäsi, sillä se on kristillisen elämän perusta.
Pidämme pienen tauon. Jatkamme sitten opetusta armosta.
Oiomme harhakäsityksiä ja virheellistä opetusta armosta.
Käydään pienellä tauolla.
IHMEET, MERKIT JA TUNNUSTEOT
REVIVAL EXPLOSION -PALVELUTYÖKOULUTUS
SEURAAVA KURSSI ALKAA 2014. SEURAA ILMOITTELUA.
Kiitos Herralle!
Puhumme armosta.
Olemme käsitelleet harhakäsityksiä.
Jotkut eivät ole täysin ymmärtäneet, mitä on armo.
Kertaan hieman edellä puhuttua.
Jotkut väittävät, ettei pidä välittää Jeesuksen sanoista.
Jeesus sanoi: "Taivas ja maa katoavat," -
"mutta minun sanani eivät katoa."
Matt. 28:19―20:
"Menkää siis ja tehkää kaikki kansat minun opetuslapsikseni," -
"kastamalla heitä Isän ja Pojan ja Pyhän Hengen nimeen" -
"ja opettamalla heitä pitämään kaikki, mitä minä olen käskenyt teidän pitää."
"Ja katso, minä olen teidän kanssanne joka päivä maailman loppuun asti."
Jeesus sanoi: "Opettakaa pitämään kaikki, mitä olen käskenyt pitää."
Puhe siitä, ettei Jeesuksen sanoista tarvitse välittää -
ja että Jeesus julisti lakia, ei armoa, on virheellistä Raamatun mukaan.
"Sillä laki on annettu Mooseksen kautta;" -
"armo ja totuus on tullut Jeesuksen Kristuksen kautta."
Sana selittää Sanan.
Sana selittää itse itsensä.
Jumalan Sanasta löytyvät vastaukset kysymyksiin, joita Sana herättää.
Seurakunta odottaa usein uusia tuulia.
Odotetaan uutta opetusta ja ilmestystietoa.
Raamatusta löytyy Jumalan Sana tätä päivää varten, -
sillä Sana ei muutu.
Ihmisten mielipiteet ja uudet "ilmestykset" -
muuttuvat olosuhteiden mukana.
Jumalan Sana on muuttumaton!
Se on voimallinen muuttamaan ihmisten elämän -
ja tekemään syntisestä pyhän -
ja vetää kadotuksen tiellä kulkevan taivaan tielle.
Halleluja! Kiitos Jumalalle!
Haluan puuttua myös vielä erääseen virhekäsitykseen.
Olemme puhuneet universalismista ja Jumalan sanoista.
Tietyissä piireissä on yleistä väittää:
"Koska olet nyt pelastunut ja elät armon alla," -
"Jumala ei tuomitse sinua virheistäsi tai synneistäsi."
"Jumala ei tee sitä."
Tutkitaan, mitä Raamatussa sanotaan asiasta.
On tärkeää katsoa, mitä Raamatussa sanotaan, -
sen sijaan että seurattaisiin ihmisten mielipiteitä.
Nykyään Sanan opetuksessa on vallalla kaaos.
Kaikki opettavat eri tavalla. Pysy Sanassa, niin kaikki menee hyvin.
2. Tim. 3:16:
"Jokainen kirjoitus, joka on syntynyt Jumalan Hengen vaikutuksesta," -
"on myös hyödyllinen opetukseksi, nuhteeksi, ojennukseksi," -
"kasvatukseksi vanhurskaudessa"
Mihin kirjoitukseen Paavali viittasi? Vanhaan testamenttiin.
Siihen aikaan ei ollut vielä Uutta testamenttia. Paavali sanoi:
"Jokainen kirjoitus, joka on syntynyt Jumalan Hengen vaikutuksesta," -
"on myös hyödyllinen opetukseksi, nuhteeksi, ojennukseksi," -
"kasvatukseksi vanhurskaudessa"
Miksi Paavali sanoo "ojennukseksi", ellei "uudessa armossa" tarvita sitä?
Miksi Paavali puhuu nuhtelusta?
Jotkut ihmiset tarvitsevat rakkaudellista ojentamista.
Jumala osoittaa elämässämme asioita, joita pitää muuttaa, -
vaikka olemmekin Jumalan lapsia.
Isä ja äiti toimii aivan samalla tavalla.
Jos tytär tai poika tekee jotakin väärää tai pahaa, -
emmekö puutu siihen?
Hyvä isä tai äiti ojentaa ja kurittaa lastaan.
Hän ilmaisee lapselle jollakin tavalla:
"Älä tee noin. Tuo on väärin."
Ojennamme lasta, koska rakastamme häntä, -
jotta hänestä kasvaisi hyvä ja lujaluonteinen ihminen.
Emme hylkää lasta, vaikka hän tekisi virheen.
Hän on yhä lapsemme, mutta silti häntä täytyy rangaista.
Vaikka olemme Jumalan lapsia, Hän tuomitsee pahat tekomme.
Hän kertoo, mitä asioita meidän täytyy muuttaa elämässämme:
Täytyy antaa anteeksi. Täytyy säilyttää malttinsa.
Täytyy rukoilla enemmän.
Jumala ojentaa, koska Hän on isäsi. Isän tehtävä on ojentaa lapsiaan.
Tämä on hyvin yksinkertaista.
Se lukee Sanassa.
Avataanpa Ilm. 3:19.
Luetaan, mitä siellä sanotaan. Sana on taaskin tärkeä.
Se on perustamme.
"Kaikkia niitä, joita minä pidän rakkaina, minä nuhtelen ja kuritan;"
"ahkeroitse siis ja tee parannus."
Jeesus sanoi niin. Hän sanoi: "Niitä, joita pidän rakkaina, nuhtelen."
Se on sama kuin "osoittaa todeksi". Pyhä Henki osoittaa todeksi.
Kun teemme väärin, Pyhä Henki ilmoittaa sen meille, -
koska olemme Hänen lapsiaan.
Toinen harhakäsitys on se, ettei uskovan tarvitse tunnustaa syntejään.
Jotkut väittävät todellakin niin.
Käyn läpi vielä pari raamatunkohtaa ja päätän sitten ohjelman.
Jaak. 5:16: "Tunnustakaa siis toisillenne syntinne" -
"ja rukoilkaa toistenne puolesta, että te parantuisitte;"
"vanhurskaan rukous voi paljon, kun se on harras."
1. Joh. 1:9 on tuttu:
"Jos me tunnustamme syntimme, on hän uskollinen ja vanhurskas," -
"niin että hän antaa meille synnit anteeksi" -
"ja puhdistaa meidät kaikesta vääryydestä."
Kun kuulet opetusta, puntaroi sitä Jumalan Sanan valossa.
Jos se on Raamatun mukainen, pidä siitä kiinni. Ellei, heitä se pois.
Jumalan Sanassa on ratkaisu, vastaus ja voima, -
joka auttaa meitä toteuttamaan Jumalan tahdon.
Rukoilen kohta sinun puolestasi ja perheesi puolesta.
RUKOUSTUOKIO
Olemme keskustelleet armosta.
Pääsemme Jumalan läsnäoloon vain armon ansiosta.
Se antaa voiman elää kristityn elämää.
Vien Jumalan eteen rukouksessa ne, jotka kaipaavat Jeesuksen kosketusta.
Jeesuksella on vastaus valmiina.
Elämässäsi tapahtuvat asiat eivät tule Hänelle yllätyksenä.
Hän haluaa koskettaa, ojentaa rakkautensa ja armonsa sinulle, -
pelastaa sinut kaikesta ahdingosta ja olla kanssasi.
Ensin vien rukouksessa Jumalan eteen ne, jotka eivät tunne Jeesusta.
Ehkä joku tuli kanavalle sattumalta. Jumala rakastaa sinua hyvin paljon.
Hänellä on varallesi huikea suunnitelma ja elämäntarkoitus.
Hän haluaa tulla sydämeesi.
Hän haluaa tulla elämääsi.
Hän haluaa uudistaa ja tuoda pelastuksen.
Jos et tunne Jeesusta tai jos et ole varma pelastuksestasi, -
rukoile kanssani: "Herra, Jeesus," -
"tule sydämeeni. Anna anteeksi syntini."
"Kiitos, että kuolit ristillä ja nousit kuolleista puolestani."
"Tunnustan, että Jeesus Kristus on Herrani ja Vapahtajani."
"Otan nyt vastaan Sinut, Jeesus."
Raamatun mukaan se, joka huutaa avuksi Herran nimeä, pelastuu.
Kannan rukouksessa Jumalan eteen myös ne, joilla on ahdistusta, -
sairauksia, tauteja tai vaikeuksia.
Jeesus on vastaus. Hänen armonsa auttaa voittamaan kaikki asiat.
Isä, Jeesuksen nimessä rukoilen jokaisen katsojan puolesta.
Monet kärsivät ahdistuksesta, sairaudesta ja masennuksesta.
Joku on menettänyt rakkaansa.
Lohduta heitä Pyhällä Hengelläsi.
Tulkoon rauha ja Jumalan shalom heidän ylleen tässä hetkessä.
Pyydän fyysistä terveyttä. Nuhtelen diabetesta.
Nuhtelen sairauksia ja tauteja Jeesuksen väkevässä nimessä.
Isä, kosketa ihmisten luita tässä hetkessä.
Parantukoot he vammoista. Vastustan vammoja Jeesuksen nimessä.
Nuhtelen onnettomuuksia.
Pyydän fyysistä terveyttä Jeesuksen väkevässä nimessä.
Kutsumme esiin ihmeitä.
Anna Jumalan Hengen voiman ja voitelun virrata kameroiden kautta -
ja koskettaa ihmisten kehoja, missä sairautta sitten onkin.
Julistan täyttä terveyttä Jeesuksen väkevässä nimessä.
Ota se vastaan, kun katsot tätä.
Ota vastaan Jumalan Hengen kosketus kehoosi -
ja kokeile, oletko parantunut. Kokeile luitasi ja niveliäsi.
Tule terveeksi Jeesuksen väkevässä nimessä.
Vapautamme parantumisen sanan Jeesuksen nimessä.
Isä, kiitos voitelustasi Jeesuksen nimessä. Halleluja!
Pidetään yhteyttä. Seuraa uutisia työstämme.
Olet mukana työssämme. Rakastamme sinua.
Meillä on Hengen yhteys. Rukoillaan toistemme puolesta.
Rukoilemme, että Jumalan siunaukset valtaavat sinut kokonaan, -
jotta saat kokea yltäkylläisen elämän, jonka Jeesus lupasi. Siunausta!
Jos Herätyksen läpimurto -ohjelma on ollut siunaukseksi, -
ryhdy ohjelman kuukausilahjoittajaksi.
Kun kylvät siementä Jumalan valtakuntaan, -
autat palvelutyötämme ja ohjelmaamme menemään eteenpäin -
Jumalan tarkoitusten mukaisesti.
Voit antaa kertalahjoituksen tai ryhtyä kuukausilahjoittajaksi.
Kotisivujemme ylälaidassa on Donate (Lahjoita) -painike.
Voit siunata työtämme ja ohjelmaa napsauttamalla sitä. Siunausta!
Suomennos: Marianne Tenetz